Laurika Rauch vereer met presidensiële ordeLaurika Rauch. Foto: Facebook via Laurika Rauch Die bekroonde sanger Laurika Rauch word op 28 April met die presidensiële Orde van Ikhamanga (brons) vereer. Dit is een van die hoogste toekennings in Suid-Afrika wat die sanger se bydrae tot die kunste vereer. Rauch het aan Maroela Media gesê dit is lekker om vereer te word vir iets wat haar na aan die hart lê. “Dis vir my ŉ groot eer en ek is dankbaar vir die erkenning,” het sy gesê. Sy het bygevoeg die musiekbedryf bly haar groot liefde en iets wat sy altyd sal geniet. “Die werk sal altyd vir my lekker en interessant bly en daar is steeds uitdagings,” het sy gesê. “Dis boonop ’n voorreg om voor ongelooflike ondersteunende en meelewende gehore te kan optree.” Haar ondersteuners kan binnekort nuwe musiek van haar verwag. “Ek is tans besig om te werk aan ’n nuwe album wat oor ’n paar maande sal verskyn,” het sy gesê. Sy wil ook binnekort al haar albums van die begin tot die jongste op GrootTunes aflaaibaar beskikbaar stel. Besoek GrootTunes se webwerf. Besoek ook Rauch se webwerf en haar Facebook-blad. Hier is die volledige lys van toekennings: Orde van die Mendi vir dapperheid: Orde van Ikhamanga (die strelitzia) vir kuns en kultuur: Orde van die Kremetart vir gemeenskapsdiens: Orde van Luthuli vir nasiebou en demokrasie: Orde van Mapungubwe (hoogste orde): Besoek SA News se webwerf vir meer inligting.